परीक्षा रद्द कर फिर से कराए जाने के मामले में पीएम मोदी ने केंद्रीय मानव संसाधन विकास मंत्री प्रकाश जावड़ेकर से बात कर कड़ी नाराजगी जताई है। बताया जा रहा है कि पीएम ने जावड़ेकर से इस मामले में कड़ी कार्रवाई करने के लिए कहा है। पेपर लीक होने के बाद मानव संसाधन विकास मंत्री प्रकाश जावड़ेकर ने दोषियों के खिलाफ कड़ी कार्रवाई करने की बात कही है। पेपर लीक होने के मामले में दिल्ली पुलिस ने बुधवार रात छापेमारी की कार्रवाई की। छापेमारी की यह कार्रवाई दिल्ली पुलिस की क्राइम ब्रांच ने दिल्ली के साथ-साथ एनसीआर के भी कई इलाकों में की है। अभी तक मामले में चार लोगों को गिरफ्तार किया और कई लोगों से पूछताछ की गई है। सीबीएसई ने जो शिकायत दर्ज कराई है उसमें पेपर लीक के पीछे राजेंद्र नगर में रहने वाले एक व्यक्ति का हाथ बताया था। शिकायत के मुताबिक यह व्यक्ति एक कोचिंग इंस्टीट्यूट चलाता है।